
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1055 

5 Δεκεμβρίου 1997 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στην περιοχή ΚΑΣΤΕΛΛΑΚΙΑ ν. 
ΚΕΑΣ ΚΥΚΛΑΔΩΝ. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του ισόγειου κτιρίου 
με υπόγειο, φερομένου ως ιδιοκτησία Μαριάνθης 
Λόκου, που βρίσκεται στον οικισμό Λισβορίου της 
νήσου Λέσβου, προσθήκη κατ’ επέκταση στην ανα¬ 
τολική όψη αυτού (ειδική ρύθμιση) και καθορισμός 
ειδικών όρων και περιορισμών δόμησης. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αοιθ.: 1115269/8212/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στην περιοχή ΚΑΣΤΕΛΛΑΚΙΑ ν. ΚΕΑΣ 
ΚΥΚΛΑΔΩΝ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 
2344/1940 «περί αιγιαλού και παραλίας», όπως τροπο¬ 
ποιήθηκαν και συμπληρώθηκαν με τις διατάξεις: 

α)του άρθρου 13τουΝ. 1078/1980. 
β)του άρθρου 23 του Ν. 1337/83. 

2. Τις διατάξεις της παρ. 9 του κεφ. Β' της 
0.208/181/26.4.1982 (ΦΕΚ 214/26.4.1982 Β') κοινής από¬ 
φασης των Υπουργών Προεδρίας της Κυβερνήσεως και 
Οικονομικών. 

3. Τις διατάξεις του άρθρου 9 του ΠΔ 551/1988 (ΦΕΚ 
259/Α/1988). 

4. Τις διατάξεις του Ν. 2503/97 άρθρο 1 παρ. 2 και 6 
(ΦΕΚ 107/30.5.1997τ.Α'). 


5. Την υπ’ αριθ. 1087903/1481/00068/28.7.97 απόφαση 
Υπουργού Οικονομικών. 

6. Την από 19.11.1996 έκθεση Επιτροπής καθορισμού 
των ορίων του αιγιαλού και παραλίας του άρθρου 100 του 
ΠΔ 284/88, που καθόρισε τα όρια του αιγιαλού-παραλίας 
στη θέση ΚΑΣΤΕΛΛΑΚΙΑ ν. ΚΕΑΣ και το από Ιούλιος 1996 
τοπογραφικό διάγραμμα σε μία πινακίδα με κλίμακα 1:500 
που συντάχθηκε από τον Γιώργο I. ΚΑΤΣΙΚΑ τοπογράφο 
μηχανικό, ελέγχθηκε για την ακρίβεια της αποτύπωσης α¬ 
πό τον Πέτρο Καρβώνη Τοπογράφο Μηχανικό και θεωρή¬ 
θηκε από τον Προϊστάμενο ΔΗΜΗΤΡΗ ΔΡΥΜΠΕΤΑ Πολι¬ 
τικό Μηχανικό Π ρ/νο ΔΤΥ Ν. Κυκλάδων και συνοδεύει την 
έκθεση της προαναφερόμενης Επιτροπής. 

7. Την σύμφωνη γνώμη του Γ.Ε. Ναυτικού που διατυπώ¬ 
θηκε στο Φ544.5/554/97 έγγραφό του, αποφασίζουμε: 

Επικυρώνουμε την από 19Νοεμβρίου 1996 έκθεση Επι¬ 
τροπής καθορισμούτων ορίωντου αιγιαλού και παραλίας 
καθώς και το από Ιουλίου 1996 τοπογραφικό διάγραμμα 
σε μία πινακίδα που το συνοδεύει, το οποίο συντάχθηκε 
από τον ΓΙΩΡΓΟ ΚΑΤΣΙΚΑ Πολιτικό μηχανικό με κλίμακα 
1:500 και θεωρήθηκε την 7.7.97 από τον Προϊστάμενο 
ΔΤΥ Κυκλάδων Δ. ΔΡΥΜΠΕΤΑ επί του οποίου η πιο πάνω 
επιτροπή καθόρισε την οριογραμμή του αιγιαλού με κόκ¬ 
κινη συνεχή πολυγωνική γραμμή και με κορυφές ΚΙ, Κ2 

.Κ19 την οριογραμμή της παραλίας με κίτρινη συνεχή 

πολυγωνική γραμμή και με κορυφές ΚΓ Κ2'.Κ19'. 

Η παρούσα απόφαση μαζί με την έκθεση της Επιτροπής 
και το διάγραμμα που προαναφέραμε, να δημοσιευθούν 
στην Εφημερίδα της Κυβερνήσεως. 

Αθήνα, 18 Νοεμβρίου 1997 
Με εντολή Υπουργού 

Ο Γ ενικός Διευθυντής Περ/σίας & Εθν. Κληρ/των 
Π. ΠΙΛΑΤΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
(Άρθρο 100 Π .Δ. 284/88) 

Για τον καθορισμό για πρώτη φορά των ορίων του αι- 
γιαλού και παραλίας στην θέση «Καστελλάκια» της κτη¬ 
ματικής περιφέρειας της Κοινότητας Ιουλίδας της νήσου 
Κέας του νομού Κυκλάδων, έμπροσθεν της ιδιοκτησίας 
«ΡΑΝΟΒΑΜΙΟ ΡΗΟΡΕΒΤΙΕ5 ΙΙΜΙΤΕΩ». 

Στην Κέα σήμερα Τρίτη 19.11.96 και ώρα 10.30 οι 
υπογεγραφόμενοι: 

1. Θεοδώρου Μάρκος, εφοριακός Α, προϊστάμενος της 
Κτηματικής Υπηρεσίας του Νομού Κυκλάδων, σαν πρόε¬ 
δρος. 

2. Καρβώνης Πέτρος Τοπογράφος Μηχανικός Δ.Τ.Υ. Ν. 
Κυκλάδων, σαν αναπληρωματικό μέλος επειδή το τακτικό 
μέλος κωλυόταν να συμμετάσχει και 

3. Τζαμουράνης Ιωάννης, Σημαιοφόρος Λ.Σ. σαν ανα¬ 
πληρωματικό μέλος επειδή ο Λιμενάρχης Λαυρίου κω¬ 
λυόταν να συμμετάσχει, 

που αποτελούμε την επιτροπή καθορισμού των ορίων 
του αιγιαλού και της παραλίας σύμφωνα με το άρθρο 100 
Π.Δ. 284/88, της με αριθ. πρωτ. 1967/4.10.1996 απόφα¬ 
σης της Αναπληρωματικής περιφερειακής Διευθύντριας 
Ν. Κυκλάδων (Π.Δ. 284/88) και με την υπ' αριθ. 2240/ 
13.11.1996 εντολή του Προέδρου της μεταβήκαμε επί τό¬ 
που στην προαναφερόμενη περιοχή έχοντας υπ’ όψη: 

1. Την με αριθ. πρωτ. 1235/20.6.96 αίτηση της ΣοφίαςΔ. 
Μήλα εκπροσώπου της ιδιοκτησίας, με την οποία ζητούν 
τον καθορισμό των ορίων του αιγιαλού και της παραλίας 
στην πιο πάνω περιοχή. 

2. Το διάγραμμα υψομετρικής οριζοντιογραφίας της 
περιοχής, που συντάχθηκε από τον Πολιτικό Μηχανικό 
Τ.Ε. Κατσίκα Γεώργιο, σε κλίμακα 1:500 του Ιουνίου 1996 
και ελέχθηκε για την ακρίβεια της αποτύπωσης από τον 
Καρβώνη Πέτρο Τοπογράφο Μηχανικό της Δ.Τ.Υ. Ν. Κυ¬ 
κλάδων στις 19.11.96 και που θεωρήθηκε από την Δ.Τ.Υ. 
Ν. Κυκλάδων στις 7.7.97 όπως ορίζει το άρθρο 20 του Ν. 
719/77. 

3. Τις διατάξεις του Ν. 1337/83 και του Α.Ν. 2344/40 ό¬ 
πως αυτός τροποποιήθηκε, καθώς και την σχετική με αυ¬ 
τόν Δικαστηριακή και Διοικητική Νομολογία. 

Την αντίληψη που σχηματίσαμε από την επιτόπια μετά¬ 
βαση όσον αφορά το πλάτος της βρέχόμενης ζώνης της 
ξηρός και τη μορφολογία του εδάφους της ζώνης αυτής, 


που κυρίως αποτελείται από βραχώδης εκτάσεις εκτός 
μιας μικρής αμμώδους παραλίας που βρίσκεται στο Ανα¬ 
τολικό τμήμα του αιγιαλού, την κατάσταση της ακτής, του 
θαλασσίου χώρου, τα θαλάσσια ρεύματα, τις επικρατού¬ 
σες καιρικές συνθήκες και λοιπά στοιχεία, αποφασίζου¬ 
με: 

1. Καθορίζεται πάνω στο πιο πάνω διάγραμμα υψομε¬ 
τρικής οριζοντιογραφίας. 

α. Η οριογραμμή του αιγιαλού με κόκκινη συνεχή πολυ¬ 
γωνική γραμμή και με κορυφές ΚΙ, «2.ΚΙ9. 

β. Η οριογραμμή της παραλίας με κίτρινη συνεχή πολυ¬ 
γωνική γραμμή και με κορυφές ΚΤ, Κ2'.Κ19'. 

2. Αποφαίνεται ότι δεν υφίσταται παλαιός αιγιαλός. 

3. Εξασφαλίστηκαν όσες κορυφές της πολυγωνικής 
του αιγιαλού δεν συμπίπτουν με τα τοποθετημένα ορόση¬ 
μα μόνιμης σήμανσης με αποστάσεις από δύο τουλάχι¬ 
στον από αυτά και υπολογίσθηκαν οι καρτεσιανές συντε¬ 
ταγμένες τους στο σύστημα συντεταγμένων που χρησι¬ 
μοποιήθηκε. (Εξαρτημένο από τριγωνομετρικά της 
Γ.Υ.Σ.). 

4. Τίθεται ζώνη παραλίας πλάτους 10 μέτρων γιατί δεν 
εξυπηρετούνται οι σκοποίτης παραγράφου 1 του άρθρου 
7τουΑ.Ν. 2344/40 σε συνδιασμόμετο Δ3774/970/24.7.83 
έγγραφο του Υπουργείου Οικονομικών Διεύθυνση Δημο¬ 
σίων Κτημάτων. 

5. Στην ζώνη παραλίας δεν υπάρχουν και δεν εξαιρού¬ 
νται κτίσματα. 

Ο αιγιαλός και η παραλία καθορίζονται για πρώτη φορά. 

Η Επιτροπή 

Ο Πρόεδρος Τα Μέλη 

ΘΕΟΔΩΡΟΥ ΜΑΡΚΟΣ 1. ΚΑΡΒΩΝΗΣ ΠΕΤΡΟΣ 

Π ροϊστάμενος Κτηματικής Υπηρεσίας Τοπογράφος Μηχανικός 
Ν. Κυκλάδων Δ.Τ.Υ. Ν. Κυκλάδων 

2. ΤΖΑΜΟΥΡΑΝΗΣ ΙΩΑΝΝΗΣ 
Σημ. Λ.Σ. Λιμεναρχείου Λαυρίου 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αοιθ.: ΔΠΑ/6871 (2) 

Χαρακτηρισμός ως διατηρητέου του ισογείου κτιρίου με 
υπόγειο, ιρερομένου ως ιδιοκτησία Μαριάνθης Λόκου, 
που βρίσκεται στον οικισμό Λισβορίου της νήσου Λέ¬ 
σβου, προσθήκη κατ' επέκταση στην ανατολική όψη 
αυτού (ειδική ρύθμιση) και καθορισμός ειδικών όρων 
και περιορισμών δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α /85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός» και άλλες 
σχετικές διατάξεις» (ΦΕΚ 91/Α/88). 

2. Το άρθρο 29Α' του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε στο Νόμο αυτό με 
το άρθρο 27 του Ν. 2081/92, όπως αντικαταστάθηκε με 
την παρ. 2α του άρθρ. 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ' αριθ. 359/86 Π.Δ. «Οργανισμός Υπουργείου Αι¬ 
γαίου» (ΦΕΚ 158/Α/86) και ειδικότερα το άρθρο 5 (παρ. 1, 
ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου, 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του Ν. 1892/90» (ΦΕΚ 
741/Β/29.11.90). 

6. Τον φάκελλο του θέματος, που διαβίβασε η Δ/νση Πο¬ 
λεοδομίας και Περιβάλλοντος της Νομαρχιακής Αυτοδι¬ 
οίκησης Λέσβου με το αριθ. πρωτ. Π. 2627/23.4.97έγγρα- 
φό της, στο Τμήμα Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου, ο ο¬ 
ποίος έλαβε τον αριθ. πρωτ. 3395/30.4.97 του Υπουργεί¬ 
ου Αιγαίου. 

7. Την από 31.7.1997 αιτιολογική έκθεση του Τμήματος 
Πολιτιστικής Ανάπτυξης η οποία κοινοποιήθηκε στην εν- 
διαφερομένη Μαριάνθη Λόκου με το αριθμ. πρωτ. ΔΠΑ/ 
3395/31.7.1997 έγγραφό μας. 

8. Την με αριθ πρωτ. 6871/20.8.97 Υπουργείου Αιγαίου 
απάντηση της ενδιαφερομένης Μαριάνθης Λόκου, ότι α¬ 
ποδέχεται την αιτιολογική έκθεση της Υπηρεσίας μας για 
τον χαρακτηρισμό του κτιρίου του θέματος ως διατηρη¬ 
τέου. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 


1. Χαρακτηρίζεται ως διατηρητέο το ισόγειο κτίριο με υ¬ 
πόγειο, φερόμενο ως ιδιοκτησία Μαριάνθης Λόκου, που 
βρίσκεται στον οικισμό Λισβορίου της νήσου Λέσβου, ό¬ 
πως φαίνεται σημειωμένο στο τοπογραφικό διάγραμμα 
σε κλίμακα 1:100, που θεωρήθηκε απάτην Προϊσταμένη 
του Τμήματος Πολιτιστικής Ανάπτυξης της Δ/νσης Περι¬ 
φερειακής Ανάπτυξης με την αριθ. 6871 /97 πράξη της και 
που συνοπτικό του αντίτυπο δημοσιεύεται με την παρού¬ 
σα απόφαση, επειδή το εν λόγω κτίριο παρουσιάζει αξιό¬ 
λογα μορφολογικά και αρχιτεκτονικά στοιχεία παραδο¬ 
σιακής αρχιτεκτονικής. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση,αλλοίωση ή καταστροφή των επί 
μέρους αρχιτεκτονικών στοιχείων του και των εν γένει λει¬ 
τουργικών και διακοσμητικών του στοιχείων. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις στο εσωτερι¬ 
κό για λόγους λειτουργικούς του χαρακτηριζομένου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 

4. Επιτρέπεται η κατασκευή ισόγειας προσθήκης (ειδι¬ 
κή ρύθμιση) για λειτουργικούς λόγους, στην ανατολική ό¬ 
ψη του χαρακτηριζομένου ως διατηρητέου κτιρίου, εφό¬ 
σον τα μορφολογικά και αρχιτεκτονικά στοιχεία της ε¬ 
ναρμονίζονται με αυτά του χαρακτηριζομένου ως 
διατηρητέου κτιρίου, μετά από έγκριση της αρμόδιας Ε- 
ΠΑΕ, χωρίς υπέρβαση των όρων δόμησης της περιοχής. 

Μια σειρά της εγκεκριμένης μελέτης από την αρμόδια 
ΕΠΑΕ, να διαβιβασθεί στο Τμήμα Πολιτιστικής Ανάπτυξης 
του Υπουργείου Αιγαίου. 

5. Επιβάλλεται η κατεδάφιση της υφιστάμενης ερειπω¬ 
μένης προσθήκης, για την απελευθέρωση και ανάδειξη 
της πρόσοψης (βόρεια όψη), του χαρακτηριζομένου ως 
διατηρητέου κτιρίου. 

6. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρή¬ 
σεις των χώρων του κτιρίου. 

7. Για οποιαδήποτε οικοδομική εργασία στο εξωτερικό 
και εσωτερικό του διατηρητέου κτιρίου και στονπεριβάλ- 
λοντο χώρο του, καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

8. Η απόφαση αυτή να δημοσιευθεί με το σχεδιάγραμ¬ 
μα που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 14 Νοεμβρίου 1997 
Η ΥΠΟΥΡΓΟΣ 

ΕΛΙΣΑΒΕΤ ΠΑΠΑ2ΩΗ 

Αρ&γυοί ηραί-ην. Δπα) 66?Φ? Χί^οΟΑβΕΙ ΤΗ*)_ΑΠΟΡΑΧίΙ 
Λί>. ΐτροττ. 4Μ,|ς67ΐ(ΐ4.11. 19«Γ7 
Χοροατηρΐ6μβ& ολ διβηηρΛοέοϋ ίου ιβ^βι'συ 

ατιρΊΛ ιχ>^*ι^ φερορβνΛ) ιοι ι&οατηβία. Μαριβν&Ηδ 

Αόαα), ίγοο Ρρϊβκβίαι «ον οιαίβμ^. ΛιβΒορΙου 

Αέβρβυ, ηρο«&ήαΌ υατ 1 £ηέυΤοβ>ι βτην αναίοί,ι 

αϋΤα>(&ΐ£ιΐΛί ^υ£μΐβη\ υαι υα%ορΐ6^βι ειδίαυώ 
Κ&' ηξριαρ<*μώο δ«μηβΙ»5 

Μυτιλ^τ»). Νθ£Ν&ρΐθΧ Ί917. 

